|  |  |
| --- | --- |
| Evaluering forrige måned: | Mai ble en måned med mange og varierte aktiviteter. Hele barnehagen deltok på Arbeidsmiljøuken (tidl.HMS-uke i Stav.kom) med aktiviteter som i hovedsak bidrog til sosiale opplevelser på tvers av avdelinger og alder. Leker og utemiljø ble vasket og ryddet – såpebobler-party, fallskjerm og vannlek var noen av aktivitetene.  På Bjørnene laget barna blomsterpotter og sådde frø både inne og ute. I boken om Vår i Bakkebygrend leste vi om dyrene på en bondegård; ku og kalv, hest og føll, sau og lam og at væren kan være veldig bestemt. På en av turene våre besøkte vi «gården i Hillevåg» og fikk hilse på hester og føll. Vi gikk også innom sauene sitt område, men de hadde ikke kommet ut ennå. Her klatret vi over gjerde og det var nok litt skummelt…..kanskje væren var der et sted.  I forberedelsene til barnehagens 16 mai-fest laget barna flagg, kroner og blomster i rødt hvitt og blått – avdelingen ble fint pyntet til fest. I samlinger hadde vi tema om hvorfor vi feire 17 mai – hva vi gjør på denne dagen og at til denne festen er alle er invitert. Mange besøker Kongen og Dronningen denne dagen. Det skulle også vi. Det var en høytidelig gjeng som mottok invitasjon til å besøke kongen og dronningen på slottet. Alle fikk pynte seg med «ordensbånd» og øvde på å neie og bukke. Vi så vakter utenfor slottet og noen av rommene inni slottet. Så lærte vi at kronen til kongen er så tung at han ikke kan ha den på hodet.  På selve 16 mai gikk hele barnehagen i tog opp til sykehuset hvor de sang foran hovedinngangen. Barna ble møtt av mange glade mennesker på veien. I barnehagen hadde vi potetløp, bowling etc. Supergjengen hadde egen pølsebod og delte ut pølser til alle barna.  I siste del av måneden har vi hatt temasamling om ekorn og historien/sangen om ekornet Nøtteliten. Vi lette etter spor i Vålandskogen og håpte vi skulle få se et levende ekorn ….men de er så raske og stille der de hopper i toppen av trær. Barna har laget sine egne ekorn i en formingsaktivitetene. |
| **Plan for Juni 2022:**     |  | | --- | | ***Felles nøkkelord:***  ***Kroppen***  ***Bevegelser***  ***1.hjelp***  ***Følelser***  ***Sommer***  ***Ferie***  ***Avslutning*** | | ***Tema: Kroppen min – Jeg er sprell levende***  HOVEDMÅL:  **Barna skal få ny kjennskap til kroppen - hvordan den snakker til oss og få erfare mange ulike måter å bruke den i fysiske aktiviteter.**    Sosialt mål: Barna skal få gode aktivitets-opplevelser sammen.  Språkmål: Utvide forståelse for nøkkelord  Læringsmål: Bli kjent med aktiviteter der kroppen er i bevegelse |
| **Et bilde som inneholder tekst, utklipp  Automatisk generert beskrivelse** | Nå er vi kommet til juni og det spirer endelig i blomsterhagen vår. Er vi heldige dukker det opp både solsikker, sukkererter og blomkarse. Barna skal være med å ha ansvar for følge med på vanning og luking.  Denne måneden vil vi ha fokus på fagområdet Kropp Bevegelse Mat og helse. Vi vil ha samlinger med tema Kroppen - hvordan vi kan bevege den i grov - og fin - motoriske aktiviteter. Barna skal få delta i bevegelsesaktiviteter som utfordrer og videreutvikler motoriske ferdigheter.  I denne sommermåneden håper vi på sol og varme og at vi får erfare at vi trenger mindre klær på kroppen. Barna vil erfare at de selv eller venner får skrubbsår og stikk på huden mens de leker. Hvordan kan vi da hjelpe hverandre? Vi skal øve oss på 3 viktige ting når noen stopper å leke/gråter:   * Gå bort til den som gråter. * Spørre Trenger du hjelp? * Hente en voksen.   Fredag 10 juni får vi besøk av Bamsedoktoren. Da kan barna ha med en bamse som skal få en liten helsesjekk. Viktig at bamsen ligger i en pose og er merket med barnets navn. Barna skal få hente bamsen når legevisitten starter.  I juni skal vi også snakke om «sommer i barnehagen» - at vi barn og voksne snart ha ferie – noen skal slutte – noen skal begynne – hele barnehagen er i endring. Det vil knyttes ulike følelser til hver situasjon; glede – savne – spenning osv. Barna skal bli kjent med ulike følelser og gjenkjenne egne følelser.  Vi kommer til å fortsette med vårt faste ukeprogram med tema-samling for hele gruppen på tirsdager og fredager. Onsdag og torsdag i aldersinndelte grupper og i språkgrupper. Barna  får da en veksling mellom å delta i større gruppefelleskap og i mindre grupper. Aktivitetene skal tilpasses til 3 aldersgrupper for å være inspirerende og utfordrende. Gruppeaktivitetene gjennomføres med faste voksne for å sikre at barna er i en språklig, motorisk og sosial utvikling.  Forrige måneds tipps til dere som har barn som liker å se på barntv – nettbrett osv. er like aktuelle nå i sommermånedene.  Søk opp disse seriene på NrkSuper:  <https://tv.nrk.no/serie/kraakeklubben/sesong/1/episode/5>  <https://nrksuper.no/serie/tords-garasje/DNPR90001412/sesong-1/episode-3>  <https://tv.nrk.no/serie/ugler-i-mosen/sesong/1/episode/1>  For skolestartere:  <https://tv.nrk.no/serie/tellekorpset/sesong/1/episode/1> <https://tv.nrk.no/serie/lesekorpset/sesong/1/episode/1> |
| **Litteratur:**  **Sanger:**  **Regle:** | «Au det gjør vondt» Kari og Werner Grossmann  Au det gjør vondt Hans Peterson – Ilon Wikland  «Alle killebukkene på haugene sprang»  «Nå skinner sola»  Frøet nede i jorda lå |
| **Bursdags** **barn:** | 1 juni Ezra 6 år 😊  3 juni Shirah 6 år 😊  23 juni Asle 5 år 😊 |
| **Praktiske informasjon:** | ***Vktige datoer:***   * ***2 juni – Avslutning for skolegruppen kl 14.30 Foreldre til gruppen er velkommen*** * ***6 juni Barnehagen stengt – 2 pinsedag*** * ***9 juni Sommerfest i regi av Fau/Su kl 15.00 ute i barnehagen***   ***Dere foreldre har ansvar for:***   * ***Barnet har innesko – godt for beina, til gymaktivitet og ved brann(øvelse).*** * ***Barnet har egen drikkeflaske med vann og matpakke til frokost i sekken sin.*** * ***Dere har ansvar for å smøre barna med solkrem hjemme.*** * ***Barna skal ha tursekk på mandag med sitteunderlag og full vannflaske– barna bærer sekken selv.*** * ***Ha klær etter vær tilgjengelig i den svarte baggen. Ta med bag og alt yttertøy hver fredag.***   ***Heng opp alt yttertøy på stativ i garderoben hver mandag***   * ***Sjekk daglig på stativ og i skokasse om yttertøy/skotøy er vått – Fyll på ved behov - i svart bag.*** * ***Informer oss dersom andre skal hente ditt barn – har fri eller er syk.*** * ***SMITTEVERN: Ved smitte skal dere følge gjeldende regler for levering og henting.*** * ***Dere har ansvar for at ditt barn vasker hender umiddelbart etter levering – vær tilstede sammen med barnet.***   ***Ved behov – ta kontakt på avdelings mob.tlf: 46828325*** Eller mail til [mailto: eva.vigeland@stavanger.kommune.no](mailto:mailto:%20%20%20eva.vigeland@stavanger.kommune.no) |

Hilsen Anita Monica og Eva Lise